[{"text_idx": "#000001", "text": "Enghraifft o focs llysiau sylfaenol."}, {"text_idx": "#000002", "text": "Mae gennym focsys llysiau o tri faint er mwyn bodloni\u2019r anghenion amrywiol sydd gan bobl. Yn ystod y prif dymor tyfu (Mehefin-Rhagfyr) caiff holl gynnyrch y cynllun ei dyfu gennym ni ar y safle. Yn ystod gweddill y flwyddyn, byddwn yn ychwanegu llysiau organig\nychwanegol trwy Organic North. Mae bod yn rhan o\u2019n cynllun yn rhoi gostyngiad o 20-50% i chi trwy gydol y flwyddyn!"}, {"text_idx": "#000003", "text": "Bocs Lite: \u00a310.20/wythnos am 6-7 eitem yr wythnos (dim tatws a nionod)"}, {"text_idx": "#000004", "text": "Bocs Sylfaenol: \u00a311.50/wythnos am 8-9 eitem yr wythnos\nBocs Mawr: \u00a317.37/wythnos am 11-13 eitem yr wythnos, gyda thatws a nionod ychwanegol ac eitemau eraill"}, {"text_idx": "#000005", "text": "Ni allwn gynnig y prisiau gostyngedig hyn oni bai am sicrwydd criw sefydlog o gwsmeriaid yn gefn i ni. Oherwydd hyn, dim ond trwy ymuno am fis o leiaf y gallwch fanteisio ar y prisiau\nhyn. Mae\u2019r prisiau yn cael eu cyfrifo ar gyfartaledd ar gyfer y flwyddyn, sy\u2019n golygu mai \u00a340.80, \u00a346, a \u00a369.50 y mis yw prisiau ein bocsys."}, {"text_idx": "#000006", "text": "Mae bron pob bocs yn cynnwys tatws a nionod. Byddai enghraifft o focs wythnosol arferol yn cynnwys: cennin, ciwcymbrau, ce\u0302l, tomatos, pupurau gwyrdd a letys. Byddai bocs Mawr yn cynnwys tatws, nionod, tomatos a chennin ychwanegol, yn ogystal a\u0302 chorbwmpenni, blodfresych a tsilis ar ben hynny."}, {"text_idx": "#000008", "text": "Rydym ar agor i bobl alw heibio a defnyddio ein siop hunanwasanaeth rhwng dydd Iau a dydd Llun. Ar ben yr hyn sydd ar gael trwy\u2019r cynllun ar gyfer yr wythnos honno, mae gennym lawer o lysiau blasus eraill ar werth. Rydym hefyd yn cael eitemau ychwanegol amrywiol gan ein cyflenwyr, felly mae gennym ffrwythau bob amser, yn ogystal a\u0302 llawer o nwyddau eraill megis wyau, me\u0302l, caws a chynnyrch sych."}, {"text_idx": "#000009", "text": "Mae\u2019r siop yn un hunanwasanaeth, a gallwch dalu gydag arian parod neu gerdyn."}, {"text_idx": "#000010", "text": "Rydym yn ymroddedig i gyflenwi cynhwysion deiet ffres, iachus ac amrywiol i\u2019n cwsmeriaid. O ganlyniad, rydym yn tyfu cymaint o lysiau gwahanol ag y gallwn trwy ddull organig, ar y caeau ac mewn twneli tyfu. Mae ein siop yn llawn llysiau bob mis o\u2019r flwyddyn! Ni allem wneud hynny oni bai am ymroddiad ein cwsmeriaid, yn enwedig y rhai hynny sy\u2019n aelodau o\u2019r cynllun ac yn prynu ein llysiau bob wythnos."}, {"text_idx": "#000012", "text": "Mae gennym gyflenwyr anhygoel sy\u2019n ein cyflenwi a\u0302 ffrwythau, llysiau, wyau a nwyddau sych ychwanegol. Mae\u2019n holl gyflenwyr yn tyfu bwyd organig, neu yn fusnes bach lleol sy\u2019n rhannu ein gwerthoedd o ran ffermio cynaliadwy. Mae\u2019n bwysig i ni ein bod yn adeiladu rhwydwaith o fusnesau bach lleol sy\u2019n medru cyflenwi bwyd i\u2019w cymuned. Os hoffech ddarllen mwy am ein cyflenwyr gwych, cliciwch yma."}]